## Fertőrákos Községi Önkormányzat Képviselő-testületének

**10/2021. (VIII. 31.) önkormányzati rendelete**

**az egyes szociális ellátásokról és gyermekvédelmi támogatásokról szóló**

**8/2021. (VI. 14.) önkormányzati rendeletének módosításáról**

Fertőrákos Község Önkormányzat Képviselő-testülete a szociális ellátásokról szóló 1993. évi III. törvény (továbbiakban Szt.) 132. § (4) bekezdés d) és g) pontjában, a gyermekek védelméről és a gyámügyi igazgatásról szóló 1997. évi XXXI. tv. (továbbiakban: Gyvt.) 18. § (2) bekezdésében, a 29. § (1) bekezdésében, és a 151. § (2f) bekezdésében, 162. § (5) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontja és 8a pontja és az Alaptörvény 32. cikk (1) bekezdés a) pontjában kapott feladatkörében eljárva az alábbi rendeletet alkotja:

1. **§**

Az egyes szociális ellátásokról és gyermekvédelmi támogatásokról szóló 8/2021. (VI. 14.) önkormányzati rendeletének 19. §-a helyébe a következő rendelkezés lép:

(1) Az önkormányzat a gyermekek Gyvt. 41. § (1) bekezdése szerint napközbeni ellátását a Fertőrákosi Óvoda és Bölcsőde Kindergarten und Kinderkrippe Kroisbach útján biztosítja.

(2) A Gyvt. 41. § (3) bekezdés a) pontja alapján biztosított bölcsődei ellátás intézményi térítési díja 0 forint.

1. **§**

Az egyes szociális ellátásokról és gyermekvédelmi támogatásokról szóló 8/2021. (VI. 14.) önkormányzati rendeletének 20. §-a helyébe a következő rendelkezés lép:

20. § Az önkormányzat az intézményi gyermekétkeztetést a Gyvt. 21/B. § (1) bekezdésében meghatározott gyermekek részére ingyenesen, a Gyvt. 21/B. § (2) bekezdésében meghatározott személyek részére normatív kedvezménnyel biztosítja Fertőrákosi Óvoda és Bölcsőde Kindergarten und Kinderkrippe Kroisbach útján. Az intézményi gyermekétkeztetés intézményi térítési díját jelen rendelet 1. számú melléklete tartalmazza.

1. **§**

Az egyes szociális ellátásokról és gyermekvédelmi támogatásokról szóló 8/2021. (VI. 14.) önkormányzati rendeletének 25. § (1) bekezdése helyébe a következő rendelkezés lép:

25. § (1)Fertőrákos Önkormányzata szociálpolitikai kerekasztalt hoz létre, melynek tagjai:

a) Az önkormányzat képviseletében a polgármester, a jegyző és a Szociális Bizottság elnöke;

b) Német Önkormányzat Fertőrákos Elnöke;

c) Fertőrákosi Óvoda és Bölcsőde Kindergarten und Kinderkrippe Kroisbach intézményvezetője;

d) Védőnő;

e) Sopron és Környéke Szociális-Gyermekjóléti Intézményfenntartói Társulás Gyermekjóléti Szolgálat munkatársa.

1. **§**

Az egyes szociális ellátásokról és gyermekvédelmi támogatásokról szóló 8/2021. (VI. 14.) önkormányzati rendeletének 1. számú melléklete helyébe jelen rendelet 1. számú melléklete lép:

1. **§**

Ez a rendelet a kihirdetését követő napon lép hatályba.

Palkovits János dr. Nagy Attila polgármester                                                                 jegyző

Kihirdetési záradék:

A rendelet kihirdetése a Fertőrákosi Polgármesteri Hivatal hirdetőtábláján 2021. 08. 31. napján történő kifüggesztéssel megtörtént.

dr. Nagy Attila

Jegyző

1. számú melléklet

1. Fertőrákosi intézményi gyermekétkeztetés intézményi térítési díja:

|  |  |  |
| --- | --- | --- |
| **Gyermekek napközbeni**  **ellátása** | **Egész napos ellátás intézményi térítési díja (Ft/nap)** | **Ebéd intézményi térítési díja (Ft/adag)** |
| **Óvoda**  (napi háromszori étkezés) | 470 | - |
| **Bölcsőde**  (napi négyszeri étkezés) | 465 |  |
| **Iskolai napközi**  (napi háromszori étkezés | 505 | - |
| **Iskola menza**  (ebéd) | - | 275 |

Az intézményi térítési díjak ÁFA-t nem tartalmaznak!

2. A szociális étkezés intézményi térítési díj teljes összege szociálisan rászorulók részére [jelen rendelet 13. § (6) bekezdése]: bruttó 730 Ft.